Berlingske Tidende, 1832-11-30
London, den 23de November. Fra Falmouth meldes under 24de d. M., at Dampskibet Liverpool var ankommet dertil fra Oporto med Efterretninger af 16de d. M. Migueliterne vedbleve at gjøre Forberedelser til at bombardere Oporto den 15de d.; Don Miguel havde i dette Øjemeed samlet sin hele disponible Magt, og pralet af, at hans rebelske Broder inden den 15de Novbr. skulde være hans Fange. Men den 14de, om Morgenen Kl. 6, droge tre Batailloner, tilligemed den Engelske under Oberst Schwalbach, ud af Staden, imod Villanova, trængte fra alle Kanter frem imod den, omringede Migueliterne og begyndte en heftig Kanonade, hvorved Batterierne i Serra=Klosteret og i Oporto kom dem til Hjelp. Migueliterne kunde først efter nogen Tids Forløb komme sig at deres Skræk og sætte sig til Modværge. Jndtil Kl. 2 om Eftermiddagen blev fægtet med Heftighed paa begge Sider, indtil Migueliterne endelig bleve aldeles slagne og fordrevne fra Villanova, med et Tab af 280 Fanger, hvoriblandt to Oberstlieutenanter og adskillige Officerer, og sandsynligviis mange Døde og Saarede, af hvilke de Constitutionelle havde henved 60. Adskillige Huse bleve nedskudte fra Batteriet i Serraklosteret, og en stor Qvantitet Viin blev gjort til Bytte. Der sagdes, at Don Miguel høist bedrøvet var vendt tilbage til Combra. - Oberst Honges kom som Passageer igjen til Falmouth, i Anledning af en Anciennetetsstrid imellem ham og Sir J. M. Dayle. Førend ovenmeldte Træfning fandt Sted, lod Don Miguels General Sta. Martha den Britiske Fregat Briton tilkjendegive, at Barren og Dourofloden vare at ansee som strængt blokerede, og at ingen Skibe af nogensomhelst Nation blev tilstedt Adgang, men at fra Batterierne skulde, fores baade paa alle Rebellernes Skide paa Fløden og paa de fremmede, som bragde dem Tropper og Forraad, hvorfor alle fremmede Skibe vilde gjøre vel i at sørge for deres Sikkerhed. Tillige lod han Batterierne spille mod Don Pedros Skibe, som vel besvarede hans Jld, men dog tildeels bleve stærkt beskadigede derved. Den Pedros Skibe vare seilede længere op af Floden. Den 16de d. M. fyrede Don Miguels Batterier endnu fra Sydsidder, paa Lodsbaadene, som søgte at løbe ind paa Floden. Det var altsaa endnu ikke afgjort, om Blokaden fra denne Kant ei vilde kunne fortsættes. Admiral Sartorius var af de Engelske Skibs bleven hindret i at forstyrre den. Hos Loyds var Blokade Erklæringen formeligen bekjendtgjort. Alles Øine vogte nu ogsaa her naturligviis paa Foretagendet imod Antwerpen, til hvis Udfald saa vigtige Følger ere knyttede. Baade vore egne og de Franske Skibe have allerede opbragt adskillige Hollandske Fartøjer, alligevel har Hollands ædle Monarch ikke endnu taget Repressalier. Dette er visselig saare politiskt af ham, thi han vinder derved meer i det Engelske Folks Venskab, end ved at bemægtige sig vore Skibe og anden Englændere tilhørende Eiendom; hans Undersaatters Eiendom, hvorpaa nu er lagt Beslag, maa jo dog snart tilbagegives ham. J Rochdale have endeel af Byens Jndvaanere indgivet en Protest til Regjeringen imod Krig med Holland. Whigpartiet raabte, at dette var ikke Londons Stemme. Men nyelig har ogsaa en Forsamling af de betydeligste Banquiers, Kjøbmænd og Skibsrhedere fundet Sted i London, der alle fordømme en Krig med Holland; og hvis Erklæring imod den til Hs. M. Kongen allerede har faaet ToTusinde Underskrifter. (Ogsaa i Herfordshire cirkulerer en Adresse af lignende Jndhold, som mange af Provindsens agtværdigste Mænd allerede have underskrevet) Den offentlige Mening er en Krig med Holland saa ugunstig, at et saadant Skridt lader sig naturligen forklare; blandt de rige Kjøbmænd, der lide under denne Standsning i Handelen med Holland, kunne Fem Tusinde Underskrifter snart tilvejebringes. Nu siges, at man pønsen paa at sammenkalde en Forsamling i Middlesexshire, for at faae en Adresse af modsat Jndhold udfærdiget, hvor uden Tvivl alle de, der frygte, at Torypartiets Medlemmer atter skulde komme ved Statsroeret, ville tage Deel. Under nærværende Omstændigheder behøver Ministeriet al muelig Bistand; thi skulde det tegne til, at Sagen vorder langvarig og altsaa kostbar, saa ville deres snilde Modstandere vist ikke undlade, at drage den største Fordeel deraf under de forestaaende Valgmøder, om de endog dersom de selv komme ind i Statsbestyrelsen, for at opfylde saavel de af deres Formænd som af dem selv indgangne Forpligtelser, skulde nødes til en anden Politik, end den, de nu proclammere.